**Ție nu îți e dor?**

*Evelin L. Ș. Andrei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmi e dor de o ploaie curată,

De-o ninsoare precum altă dată...

Vechea lume, pe care-o știam,

Îmi e dor să fim iarăși un neam.

Îmi e dor de acel curcubeu

Ce-l priveam împreună, mereu ...

Așteptând printre picuri de ploi,

Îmi e dor de trăirea din noi.

Îmi e dor de săgeți din priviri,

Ce aveau ca dorință simțiri,

Concepute să dăinuie veșnic.

Îmi e dor să nu fiu un nemernic.

Îmi e dor de bătrâni și copii,

Eram mulți pe atunci, eram vii.

Nu ca azi, doar străduțe pustii.

Îmi e dor să mă pot regăsi...

Îmi e dor de voi toți. Mă simțiți?

Sau vă faceți că nu auziți

Tot ce sufletul râvnește să știți?!

Îmi e dor să fim iar întregiți.

Îmi e dor ca să nu-mi fie dor,

Să mai pot înc-o dată să zbor —

Doar o clipă, pe urmă să mor...

Îmi e dor. Ție, nu îți e dor?